A început ediția a XI-a a festivalului "Les Films de Cannes a Bucarest".
Pe 23 octombrie a început ediția a XI-a a festivalului "Les Films de Cannes a Bucarest". Unul din filmele serii a fost "True Mothers", regizat de o japoneză. Spectatorii se adaptează noilor condiții și sunt încântați, chiar dacă poartă mască.
Un aer de pe Coasta de Azur adie spre Capitală. L-au simțit chiar și prin masca de protecție spectatorii festivalului "Filme de Cannes la București".Proiecțiile au avut loc în aer liber, după ce coronavirusul a închis sălile de cinema. Prima seară a început cu o premieră în România: pelicula "True Mothers", regizată de japoneza Naomi Kawase – o dramă despre un cuplu nevoit să lupte pentru copilul adoptat cu mama acestuia, care apare de nicăieri după ce își abandonase băiatul.Bogdan, spectator: "Presupun că trebuie să fie un film bun".Cătălin, spectator: "E extraordinar având în vedere că tot s-a închis în București. Faptul că se întâmplă asta e minunat".Spectatorii festivalului Filme de Cannes la București au stat pe terasă, la distanță, au purtat măști, iar organizatorii le-au măsurat temperatura. Până duminica viitoare, peliculele pot fi vizionate la Cinema drive-in Snagov.Dan Lupu, coordonator comunicare Les Films Des Cannes 2020: "Ne-am reconfigurat anul ăsta outdoor, online și la drive in. Ce ne bucură pe noi e faptul că oamenii vor să vină să vadă film pe marele ecran".